**NOTA DE PREMSA**

**Les claus d'accés a l'ocupació per a col·lectius en exclusió, a debat en el Programa Especial de Fundació Adsis**

* El pròxim 23 de novembre a les 12:00h s'estrenarà el programa a través de YouTube, en el marc del 25è Aniversari de Fundació Adsis.
* El programa *Exclusión y Empleo: ¿Cómo construir modelos eficaces de inserción sociolaboral?*comptarà amb persones expertes en formació de persones joves i adultes, inserció laboral i intervenció amb persones privades de llibertat i amb conductes addictives.

**16 de novembre de 2021**. – L'ocupació és una part fonamental en la vida de les persones. A més d'estabilitat econòmica, juga també un paper molt important en el seu benestar emocional. Una cosa que moltes persones no tenen a causa de les seves situacions vitals i d’un sistema que moltes vegades les relega a un segon pla i les exclou.

Però, què podem fer com a societat per a revertir aquesta situació? Aquesta, entre altres qüestions, es respondran el pròxim **23 de novembre a les 12:00h** en l'esdeveniment en línia ***Exclusión y Empleo: ¿Cómo construir modelos eficaces de inserción sociolaboral?*** Aquest programa especial, emmarcat en el **25è Aniversari de Fundació Adsis**, tractarà en un format televisiu les claus per aconseguir models eficaços per al desenvolupament vital i professional de les persones en situació de vulnerabilitat. L'estrena està oberta al públic i es durà a terme a través del canal de **YouTube** de la fundació**.**

Persones expertes en la formació de persones joves i adultes, la inserció laboral o la intervenció amb persones privades de llibertat seran qui conduiran la conversa, moderada per la periodista Sandra Vicente. A més, també hi participaran persones d'aquests col·lectius vulnerables amb la finalitat d'expressar les seves experiències i inquietuds.

El primer bloc estarà enfocat en joves, model educatiu i pràctiques laborals. **Maribé Garay**, Doctora en pedagogia i directora de l'Institut Municipal de Formació Professional Bàsica de Basauri a Bizkaia, i **Daniel Sáez**, Doctor en Pedagogia i director tècnic del projecte PASSWORK a Barcelona, seran les persones que analitzaran aquests temes.

Després arribarà el torn d'aprofundir sobre acompanyament i intermediació laboral amb persones adultes, privades de llibertat i amb addiccions. En aquest cas hi participaran **Andrea Muñiz**, educadora social i tècnica d'intermediació laboral en el centre de dia de Fundació Adsis a Astúries, especialitzada en intervenció amb persones privades de llibertat i amb conductes addictives i **Jesús Moy**a, educador social del Centre Hedra i coordinador de l'àrea laboral de Fundació Adsis a València. Addicionalment, el programa també comptarà amb la participació d'**Héctor Colunga**, President d'EAPN a Astúries.

Per assistir a l'estrena és necessari inscriure's prèviament a través d'aquest [**formulari**](https://forms.office.com/Pages/ResponsePage.aspx?id=6dtixODPnEmuB8xYtz-Sh4pswrg5SflMmYJZ5yqF0NtUNzZQOTc5QU5LUDVHOTBZVTBUUkxVWlU4TS4u).

**Fundació Adsis, sempre al costat de les persones**

Fundació Adsis és una entitat sense ànim de lucre que lluita per a construir una societat més justa, solidària i inclusiva. Treballa des de la proximitat i l'acompanyament, compromesa amb les persones en risc d'exclusió social perquè aconsegueixin desenvolupar els seus projectes de vida. Amb 55 anys d'acció social, aquest 2021 celebra el seu 25è Aniversari com a fundació, recorregut en el qual ha acompanyat a més de 900.000 persones.

|  |
| --- |
| **Per a més informació i programar entrevistes:**María Moya, Tècnica de comunicació de Fundació Adsis maria.moya@fundacionadsis.org – 652 685 456 |

www.fundacionadsis.org

